خاریجی ایشلر ناظیری مولود چاووش اوغلو ترور تشکیلاتی پ.کا.کا-نین سیمولو اولان بئز پارچانین قاباغیندا شکیل چک‌دیرن آوروپا شوراسی‌نین سئچکی موشاهیدچی‌سین‌دن طرف‌سیزلیک گؤزلمه‌دیک‌لرینی سؤیله‌دی.
چاووش اوغلو اؤزونون تویتر صحیفه‌سینده آوروپا شوراسین‌دان سئچکی موشاهیدچی‌سی آلمان سول پارتیسین‌دان میللت وکیلی آندرژ هونکونون ترور تشکیلاتی پ.کا.کا-نین سیمولو اولان بئز پارچانین قاباغیندا پوز وئردیگی شکلی یاییملایا‌راق یازدی کی، خاین‌لرین بئز پارچا‌لاری ایله پوزا وئرن هونکو؛ آوروپا شوراسی‌نین سئچکی موشاهیدچی‌سی. بوندان می طرف‌سیزلیک گؤزله‌یه‌جیک؟
تورکیه‌ده آوریلین 17-ده کئچیریلن رفرندوملا علاقه‌لی اولا‌راق، آوروپا تهلوکه‌سیزلیک و امکداش‌لیق تشکیلاتی (AGİT) دئموکراتیک قوروم‌لار و اینسان حاق‌لاری بوروسو ایله آوروپا شوراسی پارلامنت مجلیسی‌نین بیرگه فعالیتی اولان اولوسلار آراسی موشاهیده میسیونو آوریلین 18-ده مطبوعات کونفرانسی کئچیره‌رک آچیقلاما یایمیشدی.
میسیونون طرفلی و حاق‌سیز ایفاده‌لر احاته ائدن بیانات‌لاری جمهور باشقانی رجب طیب اردوغان طرفین‌دن دا رئاکسیا ایله قارشیلانمیشدی.
